આ બધામાં એક બીજો ટ્રેન્ડ પનપી રહ્યો છે અને તે છે ઈડિયટ બોક્સ ટીવીને સ્માર્ટ ટીવી બનાવવાનો. નવાં LED ટીવીને હવે બડી આસાનીથી ઈન્ટરનેટ સાથે જોડી શકાય છે. એ માટે 3500 રૂપિયાની ‘ગૂગલ ક્રોમકાસ્ટ’, ‘એમેઝોન ફાયર સ્ટિક’ જેવી પેનડ્રાઈવનુમા ડિવાઈસ આવે, જે ટીવીમાં લગાવી દો એટલે તમારું ટીવી ઈન્ટરનેટ સાથે જોડાઈ જાય! હવે તો ‘જિયો ગીગા ફાઈબર’ અને તેને સંલગ્ન સેટ ટોપ બોક્સની જાહેરાત પછી ટીવીમાં ઈન્ટરનેટ અને એ રીતે મનપસંદ કન્ટેન્ટ મન પડે તે સમયે જોવાનો નવો યુગ શરૂ થવા જઈ રહ્યો છે. ત્યારે કોઈ ટીવીને ઈડિયટ બોક્સ કહેશે, તો ટીવી જાતે જ શત્રુ સ્ટાઈલમાં ‘ખામોશ’ કહેશે!